Съдържание

# Консолидиране на текстови полета

Можете да комбинирате две или повече избрани текстови полета в едно.

За достъп до тази команда...

#### От лентата с менюта:

Изберете Фигура - Консолидиране на текст, когато са избрани две или повече текстови полета.

#### От контекстното меню:

Изберете Консолидиране на текст, когато са избрани две или повече текстови полета.

Консолидирането на текстови полета обединява няколко текстови полета в едно единствено, като позволява изливане на текста наново в полученото поле.

Командата Консолидиране на текст е особено полезна за редактиране на PDF документи с LibreOffice Draw.

Функцията проверява дали текстовите фрагменти завършват с пунктуация за край на изречение. Ако няма такава, съдържанието на следващото поле се добавя към фрагмента, вместо да започва нов абзац. След консолидирането трябва ръчно да коригирате разделянето по абзаци и да зададете свойствата на абзаците.

## Забележки

- Полученото текстово поле ще бъде вмъкнато в текущия слой.

- Полученото поле ще бъде без име.

- Заглавията и описанията на отделните текстови полета ще се изгубят след консолидирането.

- След консолидирането предишните обекти текстови полета се изтриват.

- Когато консолидирате списъци, оформлението на списъка може да се повлияе от позицията на пунктуацията. В този случай трябва ръчно да възстановите оформлението. Например когато използвате номериране в стил „1.“, полученият списък може да бъде разделен след точката.

- За по-добри резултати комбинирайте съседни текстови полета със сходно форматиране на абзаците. Знаковото форматиране в текстовите полета се запазва. Когато комбинирате текстови полета с различни стилове на абзац, може да се наложи ръчно да възстановите оригиналното оформление на текста.

Теми, свързани с показаната

Експортиране като PDF